cyanic-selkie/wikianc huggingface dataset:
மூவுடல் தத்துவம்
சூக்கும உடல்
மனிதனின் சூக்கும உடல், கண், காது, மூக்கு, நாக்கு, தோல் ஆகிய ஐந்து ஞானேந்திரியங்கள், வாய், கை, கால், குதம், குறி ஆகிய ஐந்து கர்மேந்திரியங்கள், பிராணன், அபானன், வியானன், உதானன், சமானன் ஆகிய பஞ்ச பிராணன்கள் மற்றும், மனம் ஆகிய 16 நுண் உடல்களைக் கொண்டது. இச்சூக்கும உடல் பிரளய காலம் வரை வாழ்நாள் கொண்டது.
காரண உடல்
இவ்விரண்டு உடல்களுடன் சீவாத்மாவிற்கு காரண உடலும் (காரண சரீரம்) உண்டு. இவ்வுடல் தனி உடல் அல்ல. தூல, சூக்கும உடல்கள் வெளிப்படும் முன் இருக்கின்ற விதை உறக்க கால நிலை போன்றது. எவ்வாறு விதை, மரமாக வெளிப்படுகிறதோ அவ்வாறே காரண உடல், சூக்கும உடலாகவும், தூல உடலாகவும் வெளிப்படுகிறது. பிரளய காலத்தில் சூக்கும உடலும், தூல உடலும் காரண உடலுடன் ஒடுங்கிவிடுகின்றன. விதேக முக்தி நிலையில் மட்டுமே அனைத்து உடல்களும் அழிகின்றன.
சான்றாவணம்
பகுப்பு:இந்துத் தத்துவங்கள் பகுப்பு:இந்து தொன்மவியல் பகுப்பு:வைதிக மெய்யியல்கள் பகுப்பு:இந்திய மெய்யியல்
ஆவி (வளிமம்)
வலது|thumb|ஒரு சூடான தேநீர் கோப்பையிலிருந்து ஆவியாக வெளியேறிய நீரானது குளிர்ச்சியடைந்து கண்ணால் பார்க்கக்கூடிய துளிகளாக (வளிமக்கரைசல்) காணப்படுகிறது. இயற்பியலில் ஆவி என்பது பொருளொன்று அதன் நிலைமாறு வெப்பநிலைக்குக் கீழான வெப்பநிலையில் வளிம நிலையில் காணப்படும் நிலையாகும். அதாவது, ஆவியானது, வெப்பநிலையைக் குறைக்காமலேயே, அழுத்தத்தை மட்டும் அதிகரிப்பதன் காரணமாக, திரவமாக குளிர்விக்கப்படலாம் என்பதாகும். ஒரு வளிமக் கரைசல் என்பதிலிருந்து ஆவியானது வேறுபட்டதாகும். ஒரு வளிமத்தில் திரவத்தின் நுண்ணிய துகள்களோ அல்லது திண்மத்தின் நுண்ணிய துகள்களோ அல்லது இவை இரண்டுமோ தொங்கல் நிலையில் காணப்படும் நிலையே வளிமக்கரைசல் எனப்படுகிறது.
உதாரணமாக, நீரானது நிலைமாறு வெப்பநிலையாக 647 கெல்வினைக் (374°செல்சியசு அல்லது 705° பாரன்ஹீட்) கொண்டுள்ளது. இந்த வெப்பநிலையே நீரானது திரவ நிலையில் காணப்படக்கூடிய மிக உயர்ந்தபட்ச வெப்பநிலையாகும். புவியின் வளிமண்டலத்தில், சாதாரண வெப்பநிலைகளில், பகுதி அழுத்தமானது போதுமான அளவு அதிகரிக்கப்பட்டால், வளிம நிலையிலுள்ள நீர் (நீராவி என அழைக்கப்படுவது) குளிர்வித்தலின் காரணமாக திரவ நிலை நீராக சுருங்குகிறது.
ஒரு ஆவியானது திரவத்துடனோ, திண்மத்துடனோ இயைந்தே இருக்கும் வாய்ப்பு உள்ளது. இந்தக்கூற்று உண்மையாக இருக்கும் போது, இந்த இரண்டு நிலைகளும் சமநிலையில் காணப்படும். வாயுவின் பகுதி அழுத்தமானது திரவம் அல்லது திண்மத்தின் சமநிலை ஆவியமுக்கத்திற்கு சமமாக இருக்கும் நிலை காணப்படும்.
பண்புகள்
ஒரு பொருளின் நிலைமாறு வெப்பநிலைக்கும் கீழான ஒரு பொருளானது திண்மம் மற்றும் திரவ நிலையிலும் இருக்க சாத்தியமான வெப்பநிலையொன்றில் காணப்படும் வளிம நிலையே ஆவி எனப்படுகிறது. (உதாரணமாக, நீரானது 374 °செல்சியசு (647 கெல்வின்) என்பதை நிலைமாறு வெப்பநிலையாகக் கொண்டுள்ளது. இதுவே, நீரானது மிக திரவ நிலையில் இருக்க வாய்ப்புள்ள மிக உயர்ந்தபட்ச வெப்பநிலையாகும்.)ஆவியானது திட அல்லது திரவ நிலையோடு தொடர்பில் இருக்கும் போது இந்த இரு நிலைகளும் வெப்ப இயக்கவியற் சமநிலையில் காணப்படும். வளிமம் அல்லது வாயு என்ற பதமானது, அமுக்கத்திற்குட்படும் திரவ நிலையைக் குறிக்கிறது. நிலையான வாயுக்கள் எனப்படுபவையால் அந்த வெப்பநிலையில் திரவத்தையோ, திண்மத்தையோ உருவாக்க இயலாது. ஒரு திண்மமோ அல்லது திரவமோ ஆவியாவதற்கு கொதிக்க வேண்டும் என்ற அவசியமில்லை.
ஆவியானது மேகம் மற்றும் ஆவி ஒடுக்கம் போன்ற நிகழ்வுகளுக்கு காரணமாக உள்ளது. இந்நிகழ்வு பொதுவாக வடித்திறக்கல் (distillation) துாய்மைப்படுத்த வேண்டிய திரவத்தை வளிம வண்ணப்படிவுப் பிரிகைக்கு உட்படுத்துவதற்கு முந்தைய நிலையில் சுற்றுப்புறத்தில் காணப்படும் காற்றில் கலந்துள்ள நாற்றத்திற்குக் காரணமான பொருட்களை தெளிவாக்குதல் செயல்முறை போன்ற இயற்பியல் செயல்முறைகளில் சாதாரணமாகப் பயன்படுத்தப்படுகிறது.
ஆவியின் கூறாக உள்ள மூலக்கூறுகள் அதிர்வியக்கம், சுழல் இயக்கம், நகர்வியக்கம் ஆகியவற்றைக் கொண்டுள்ளன. இந்த இயக்கங்கள் வளிமங்களின் இயக்கக் கோட்பாட்டில் நன்கு விவரிக்கப்பட்டுள்ளன.
ஆவியமுக்கம்
ஆவியமுக்கம் அல்லது சமநிலையின் ஆவியமுக்கம் என்பது ஒரு மூடிய அமைப்பில் ஒரு குறிப்பிட்ட வெப்பநிலையில் ஆவியும் அதன் ஒடுக்கப்பட்ட நிலையும் (திண்மம் அல்லது திரவம்) வெப்ப இயக்கவியல் சமநிலையில் உள்ள போது அந்த ஆவியால் வெளிப்படுத்தப்படும் அழுத்தம் என வரையறுக்கப்படுகிறது.
ஒரு திரவத்தின் இயல்பான கொதிநிலையானது எந்த வெப்பநிலையில் அதன் ஆவியமுக்கமானது திட்ட வளிமண்டல அழுத்தத்திற்கு சமமாக இருக்கிறதோ அந்த வெப்பநிலையாகும்.
மேற்கோள்கள்
பகுப்பு:வேதியப் பண்புகள் பகுப்பு:வளிமங்கள் பகுப்பு:அழுத்தம்
தேசிய அருங்காட்சியகம், புது தில்லி
தேசிய அருங்காட்சியகம், புது டில்லி இந்தியாவின் மிகப்பெரிய அருங்காட்சியகம் ஆகும். இங்கே வரலாற்றுக்கு முந்திய காலத்தைச் சேர்ந்த பொருட்களிலிருந்து தற்காலக் கலைப்பொருட்கள் வரை உள்ளன. இது இந்திய அரசின் பண்பாட்டு அமைச்சின் கீழ் இயங்கி வருகிறது. இந்த அருங்காட்சியகம், ஜன்பாத்தும், மௌலானா ஆசாத் சாலையும் சந்திக்கும் இடத்தில் அமைந்துள்ளது.
நடுவக்கோட்டை ஊராட்சி
நடுவக்கோட்டை ஊராட்சி (Naduvakkottai Gram Panchayat), தமிழ்நாட்டின் மதுரை மாவட்டத்தில் உள்ள திருமங்கலம் ஊராட்சி ஒன்றியத்தில்  அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 976 ஆகும். இவர்களில் பெண்கள் 492 பேரும் ஆண்கள் 484 பேரும் உள்ளனர்.
தேசிய அருங்காட்சியகம், புது தில்லி
இந்த அருங்காட்சியகத்திடம் இந்தியாவையும், வெளிநாடுகளையும் சேர்ந்த 200,000 க்கு மேற்பட்ட பொருட்கள் உள்ளன. இவை 5,000 ஆண்டுகளுக்கு மேற்பட்ட இந்தியாவின் பண்பாட்டு மரபினை விளக்குவனவாக உள்ளன. இங்குள்ள சேமிப்புக்களில் தொல்லியல் பொருட்கள், படைக்கலங்கள், அழகூட்டற் கலைப் பொருட்கள், அணிகலன்கள், கையெழுத்துப் பிரதிகள், ஓவியங்கள் போன்றவை அடங்குகின்றன.
வரலாறு
1949 ஆம் ஆண்டு ஆகஸ்ட் மாதம் 15 ஆம் தேதி புது டில்லியில், அப்போதைய ஆட்சியர் நாயகம் (Governor-General) இராசகோபாலாச்சாரி அவர்களால் ஜனாதிபதி மாளிகையில் திறந்து வைக்கப்பட்டது. 1955 ஆம் ஆண்டு மே 12 ஆம் தேதி தேசிய அருங்காட்சியகத்தின் புதிய கட்டிடத்துக்கான அடிக்கல்லை அப்போது இந்தியாவின் பிரதமராக இருந்த பண்டித ஜவகர்லால் நேரு நாட்டினார். கட்டிடம் கட்டி முடிக்கப்பட்டு 1960 ஆம் ஆண்டு யூன் மாதத்தில் அருங்காட்சியக நிர்வாகத்திடம் ஒப்படைக்கப்பட்டது. 1960 டிசம்பர் 18 ஆம் தேதி இப் புதிய கட்டிடத்தில் அருங்காட்சியகம் பொதுமக்கள் பார்வைக்குத் திறந்து வைக்கப்பட்டது.
வெளியிணைப்புக்கள்
பகுப்பு:தில்லி அருங்காட்சியகங்கள் பகுப்பு:தேசிய அருங்காட்சியகங்கள்
நடுவக்கோட்டை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆசிய ஊடகத் தகவல் மற்றும் தொடர்பு மையம்
ஆசிய ஊடகத் தகவல் மற்றும் தொடர்பு மையம் (Asian Media Information and Communication Centre) சிங்கப்பூரில் பதிவு செய்யப்பட்டுள்ள ஒரு தொண்டு நிறுவனமாகும். ஆசியாவில் ஊடகங்கள் மற்றும் தகவல்தொடர்புகளின் வளர்ச்சியை மேம்படுத்துவதற்காக செருமன் நாட்டைச் சேர்ந்த பிரடெரிக்-எபர்ட்டு-சிடிப்டங்கு அடித்தள அறக்கட்டளை அமைப்பு இம்மையத்திற்கு நிதியுதவி செய்கிறது. முன்னதாக ஆசிய மக்கள் தொடர்பு ஆராய்ச்சி மற்றும் தகவல் மையம் என்ற பெயரால் அழைக்கப்பட்டது.
புத்தகங்கள் மற்றும் அறிக்கைகளுக்கு மேலதிகமாக, இந்நிறுவனம் ஆசிய மக்கள் தொடர்பு செய்தி இதழ் மற்றும் ஆசிய தகவல் தொடர்பு செய்தி இதழ் உள்ளிட்ட பத்திரிகைகளை வெளியிடுகிறது.
இலாப நோக்கமற்ற ஒரு தொண்டு நிறுவனமாக பதிவுசெய்யப்பட்ட இந்நிறுவனம் சமூக-கலாச்சார ரீதியாக வேறுபட்ட பிராந்தியத்தில் சுதந்திரம் மற்றும் மக்களாட்சி கொள்கைகளுக்கு உறுதியளிக்கும்  சமூக பொறுப்புள்ள தகவல் தொடர்பு ஊடகத் துறையை ஊக்குவிக்கிறது.
தகவல்தொடர்பு ஊடக கல்வி, ஆராய்ச்சி மற்றும் தொழில்முறை மேம்பாட்டுக்காக ஆசியாவை மையமாகக் கொண்டு இம்மையம் செயல்படுகிறது. ஆசிய பசிபிக் பிராந்தியத்திற்குள்ளும் வெளியேயும் தகவல் தொடர்பு ஊடகங்களில் கற்றல் வளங்களை மேம்படுத்துதல், பகிர்தல் மற்றும் பரிமாற்றம் செய்வதற்கான தளத்தை வழங்கவும் முயல்கிறது.
புற இணைப்புகள்
பகுப்பு:சிங்கப்பூர் பகுப்பு:சிங்கப்பூர் அமைப்புகள்
புரோலாக்டின்
புரோலாக்டின் குறையும் நிலைகள்
பகுப்பு:உடலியங்கியல் பகுப்பு:இயக்குநீர்
2-புரோமோயெக்சேன்
2- புரோமோயெக்சேன் (2-Bromohexane) என்பது C6H13Br என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமான இச்சேர்மத்தின் கொதிநிலை 143 ° செல்சியசு வெப்பநிலை ஆகும். இரண்டாம்நிலை ஆலோ ஆல்க்கேன் என்று இச்சேர்மம் வகைப்படுத்தப்படுகிறது.
மேற்கோள்கள்
பகுப்பு:கரிம ஆலைடுகள் பகுப்பு:புரோமோ ஆல்க்கேன்கள்
காங்கோ ஜனநாயகக் குடியரசு நாட்டின் பொது விடுமுறை நாட்கள்
மேற்கோள்கள்
பகுப்பு:காங்கோ மக்களாட்சிக் குடியரசு பகுப்பு:விடுமுறை நாட்கள்
வில்லியம். ஈ. மோர்னர்
மேற்சான்றுகள்
பகுப்பு:அமெரிக்க அறிவியலாளர்கள் பகுப்பு:1953 பிறப்புகள் பகுப்பு:வாழும் நபர்கள் பகுப்பு:நோபல் பரிசு பெற்ற அமெரிக்கர்கள்
நாட்டார்மங்கலம், உசிலம்பட்டி
நாட்டார்மங்கலம் (Nattarmangalam), தமிழ்நாட்டின் மதுரை மாவட்டம், உசிலம்பட்டி வட்டம், செல்லம்பட்டி ஊராட்சி ஒன்றியத்தில் அமைந்த நாட்டார்மங்கலம் ஊராட்சியில்  உள்ள ஒரு கிராமம் ஆகும். மேலும் இது உசிலம்பட்டி வட்டத்தின் சிந்துபட்டி உள்வட்டத்தில் உள்ள   வருவாய் கிராமங்களில் ஒன்றாகும். நாட்டார்மங்கலம் கிராம ஊராட்சியின் தலைவர் பதவி பட்டியல் சமூகத்திற்கு ஒதுக்கப்பட்டுள்ளது.
அமைவிடம்
செல்லம்பட்டியிலிருந்து 1 கிமீ தொலைவிலும், மதுரையிலிருந்து 30 கிமீ தொலைவிலும் நாட்டார்மங்கலம் உள்ளது.
மக்கள்தொகை பரம்பல்
2011-ஆம் ஆண்டு மக்கள்தொகை கணக்கெடுப்பின்படி, 481 வீடுகள் கொண்ட நாட்டார்மங்கலம் கிராமத்தின் மொத்த மக்கள்தொகை 1,731 ஆகும். சராசரி எழுத்தறிவு 73.39%. மக்கள் தொகையில் பட்டியல் சமூத்தினர் 691 ஆகவுள்ளனர்.
வெளி இணைப்புகள்
பகுப்பு:மதுரை மாவட்டத்திலுள்ள கிராமங்கள்
3671 டயோனிச்சு
3671 டயோனிச்சு என்பது ஒரு சிறுகோள் ஆகும். இது சூரியனைச் சுற்றி வருகின்றது. ஞாயிற்றுத் தொகுதியில் அமைந்துள்ள சிறுகோள் பட்டையில் இது அமைந்துள்ளது. அத்துடன், அமெரிக்கப் பெண் சிறுகோள் மற்றும் வால்வெள்ளிக் கண்டுபிடிப்பாளரான கரோலின் ழீன் சுபெல்மன் சூமேக்கரினால் 1980 தொடக்கம் 1994 வரையான காலப்பகுதியில் 376 சிறுகோள்கள் கண்டுபிடிக்கப்பட்டன. அவற்றுள் இச்சிறுகோளும் ஒன்றாகும். இச்சிறுகோளுடன் மொத்தம் கண்டுபிடிக்கப்பட்ட 376 சிறுகோள்களையும் கண்டுபித்தமைக்காக கரோலின் சூமேக்கருக்கு நாசா நிறுவனம் மீச்சிறப்பு அறிவியல் தகைமை விருதை 1996 இல் வழங்கியது.
மேற்கோள்கள்
பகுப்பு:சிறுகோள்கள்
வத்னல் ராஜண்ணா
வத்னல் ராஜண்ணா கருநாடக மாநிலத்தைச் சேர்ந்த ஒரு இந்திய அரசியல்வாதி ஆவார். இவர் இரண்டு முறை கர்நாடக சட்டப் பேரவை உறுப்பினராக தேர்ந்தெடுக்கப்பட்டார்.
அரசியல் கட்சி
முதலில் பாரதிய ஜனதா கட்சியில் இருந்து பின்னர் இந்திய தேசிய காங்கிரசில் சேர்ந்தார்.
பார்வைநூல்கள்
பகுப்பு:வாழும் நபர்கள் பகுப்பு:கர்நாடக நபர்கள்
இன்சுலின்
இன்சுலின் (Insulin, இலத்தீன மொழியில் இன்சுலா எனில் தீவு எனப் பொருள்படும்) ஒரு புரதம் அல்லது பாலிபெப்டைடு. இதில் 51 அமினோ அமிலங்கள் அடங்கியுள்ளன. இதனை கணையத் திட்டுக்களில் உள்ள பீட்டா கலங்கள் உருவாக்குகின்றன. மனித இன்சுலின் மூலக்கூற்றின் எடை 5,734 டால்டன்கள். இது (அ) மற்றும் (ஆ) என்னும் இரண்டு சங்கிலித் தொடரைக் கொண்டது. இத்தொடர்கள் டைசல்பைடு பாலங்கள்மூலம் இரண்டு சிஸ்டைன்களுக்கு இடையே இணைக்கப்பட்டுள்ளன.
1658
1658 (MDCLVIII) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.
இன்சுலின்
ஒழுங்கு
பீட்டா செல்கள் இரத்தச் சர்க்கரை என்கின்ற குளுக்கோசு செறிவினால் தூண்டப்படுகின்றன. சர்க்கரை அளவு கூடும்போது பீட்டாசெல்கள் இன்சுலினைச் சுரக்கின்றன; சர்க்கரையளவு குறையும்போது இன்சுலின் சுரப்பது நிறுத்தப்படுகிறது. அண்மித்துள்ள ஆல்பா செல்கள், பீட்டா செல்களிடமிருந்து குறிப்பு பெற்றவையாக, இதற்கு எதிர்மறையாக சர்க்கரை அளவு குறைந்திருக்கும்போது குளூக்கொகானை சுரக்கின்றன; சர்க்கரை அளவு கூடும்போது நிறுத்திக் கொள்கின்றன. கிளைக்கோஜன் பகுப்பு மூலமாகவும் குளுக்கோசிசு புத்தாக்கம் மூலமாகவும் குளுக்கோசை வெளியிட குளூக்கொகான் கல்லீரலைத் தூண்டுகிறது. எனவே இன்சுலின் கல்லீரலில் குளுக்கோசை சேகரிக்கவும் குளுக்கொகான் கல்லீரலிலிருந்து குளுக்கோசை விடுவிக்கவும் செய்கின்றன. குருதிச் சர்க்கரைச் செறிவுற்கேற்ப இன்சுலினும் குளுக்கொகானும் சுரப்பது குளுக்கோசு சமநிலைக்கு முதன்மையான செயற்பாடாகும்.
மருத்துவத் தனிச்சிறப்பு
தன்னுடல் தாக்குதலால் பீட்டாசெல்கள் அழிபட்டால் இன்சுலின் உருவாக்க முடியாது அல்லது குருதிக்குச் சுரக்க முடியாது. இது முதல்வகை டயபடீசு எனப்படுகின்றது. இந்நோயாளிகளின் குருதியில் சர்க்கரை அளவுகள் கட்டுப்பாடின்றி மிகக் கூடுதலாக இருக்கும்; உடற்சிதைவும் காணப்படும். In இரண்டாம் வகை நீரிழிவு நோயில் முதலாம் வகை போல பீட்டா செல்கள் அழிபடுவதில்லை; மேலும் தன்னுடல் தாக்குதலும் நடைபெறுவதில்லை. மாறாக கணையத் திட்டுகளில் அமைலோயிட்டு கூடுதலாகச் சேர்ந்து பீட்டா செல்களின் உடற்கூற்றையும்  உடலியக்கவியலையும் மாற்றுகின்றன. இது குறித்த காரணங்கள் முழுமையாக அறியப்படாவிடினும் இரண்டாம் வகை நீரிழிவில் பீட்டா செல்களின் எண்ணிக்கை குறைவாக காணப்படுகின்றன; அல்லது இன்சுலினை குறைவாகச் சுரக்கின்றன. மேலும் திசுக்களில் இன்சுலினுக்கு எதிர்ப்பு நிகழ்கிறது. மேலும் இரண்டாம் வகை நீரிழிவில் குளுக்கொகான் அதிக அளவில் சுரக்கிறது; இது குருதி சர்க்கரைச் செறிவினைப் பொருத்து கூடுவதோ குறைவதோ இல்லை. ஆனால் குருதிச் சர்க்கரை செறிவைப் பொருத்து இன்சுலின் சுரக்கிறது. இதனால் குருதிச் சர்க்கரை சரியான  அளவில் இருக்கும்போதும் குருதியில் உள்ள இன்சுலின் அளவு  கூடுதலாக உள்ளது. இந்த நோய்க்கு பல்வேறு சிகிச்சை முறைகள் இருந்தபோதும் எதுவும் முழுமையானத் தீர்வை வழங்கவில்லை. குருதிச் சர்க்கரை அளவை கட்டுக்குள் வைக்கக் கூடிய அளவில் இன்சுலினை சுரக்கும் திறன் கணையத்திற்கு குறையும்போது இன்சுலின் ஊசிமருந்து கொடுக்கப்படுகின்றது.
கட்டமைப்பு
மனித இன்சுலின் புரதம் 51 அமினோ அமிலங்களால் ஆனது. இதன் மூலக்கூற்று நிறை 5808 அணு நிறை அலகுகளாகும். இது ஏ சங்கிலி, பி சங்கிலி கொண்ட ஓர் இருபடி புரதம் ஆகும்; இவ்விருச் சங்கிலிகளும் டைசல்பைடு பிணைப்பால் இணைந்துள்ளன. இன்சுலின் கட்டமைப்பு விலங்குகளின் இனங்களுக்கிடையே வேறுபடுகின்றது. விலங்குகளின் இன்சுலின் மனித இன்சுலினை விட, குறிப்பாக கார்போவைதரேட்டு வளர்சிதைமாற்ற விளைவுகளில், வேறுபடுகின்றது. பன்றியின் இன்சுலின் மனிதர் இன்சுலினை ஒத்துள்ளது. முதலாம் வகை நீரிழிவை குணப்படுத்த இதுவே பயன்படுத்தப்பட்டது. தற்போது மீள்சேர்வு அனடி தொழில்நுட்பம் மூலம் மனித இன்சுலின் போதுமான அளவில் செயற்கையாகத் தயாரிக்கப்படுகின்றது.
இன்சுலினின் உடற்செயலியல் செயல்கள்
இன்சுலின் இரத்தத்தின் சர்க்கரையை மூன்று வழிகளில் குறைக்கிறது.
(அ) இது குளுக்கோசை, கிளைக்கோசனாக மாற்றிக் கல்லீரல் மற்றும் தசைகளில் சேமிக்க உதவுகின்றது.
(இ) குளுக்கோசு கொழுப்பாக மாற்றப்பட்டு அடிபோசு திசுக்களில் சேமிக்கப்படுவதற்கு உதவுகின்றது.
(ஈ) அமினோ அமிலங்கள் சிதைவுற்று நீர் மற்றும் காபனீரொட்சைட்டு ஆக மாறும் செயலின் வீதத்தை ஒழுங்குபடுத்துகிறது.
(உ) மிதமான அளவில், கல்லீரலில் காபோவைதரேட்டு அல்லாத பொருளிலிருந்து குளுக்கோசு உற்பத்தியையும் (குளுக்கோ நியோஜெனிஸிஸ்) சீராகப் பராமரிக்கிறது.
வெளி இணைப்புகள்
Dia
பகுப்பு:இயக்குநீர்
கம்மாளர்
கம்மாளர் (Kammalar) எனப்படுவோர் இந்திய மாநிலமான தமிழ்நாட்டிலும், இலங்கையின் வடகிழக்கு பகுதியிலும் வாழும் ஒரு தமிழ் சாதியினர் ஆவார். இவர்கள் தச்சர், கொல்லர், கற்தச்சர், தட்டார், கன்னார் என ஐந்து தொழிலை அடிப்படையாக கொண்டு வாழ்கின்றனர். இவர்கள் பூணூல் அணிகின்றனர். இந்த தொழிலை செய்யக்கூடிய தமிழைத்தவிர பிறமொழி பேசக்கூடியவர்களும் தமிழ்நாட்டில் உள்ளனர். அவர்கள் தங்களை விஸ்வகர்மாலா விஷ்வபிராமின் என்றும் அழைத்துக்கொள்கின்றனர். தமிழ் பேசுபவரும், தெலுங்கை பேசுபவரும் உள்ளனர். சைவம் மற்றும் அசைவ உணவு உண்பவர்களாக உள்ளனர். மேலும் வட தமிழ்நாட்டில் ஆச்சாரி, தென் தமிழ்நாட்டில் ஆசாரி, விசுவகர்மா என்ற பொதுப்பெயரில் அழைக்கப்படுகிறார்கள். தமிழ்நாடு சாதிகள் பட்டியலில் பிற்படுத்தப்பட்டோரில் பிரிவு எண் 65, வரிசை எண் 42 ஆகியவற்றில் உள்ளனர். தமிழ்நாட்டில் இவர்கள் தமிழ், தெலுங்கு ஆகிய மொழிகளில் பேசக்கூடிய இருபிரிவினர்களாக உள்ளனர். இவர்கள் மன்னர்களுக்கு தலைமை ஸ்தபதி மட்டுமல்ல ராஜகுரு, சேனாதிபதியாகவும் இருந்து உள்ளனர். இவர்களில் சோழ சேனாதிபதி குஞ்சரமல்லர் பெருந்தச்சர் ராஜராஜ சோழன் காலத்தில் கோயில் கட்டிய தலைமை ஸ்தபதி ஆவார். மற்றும் குறிப்பிடத்தக்கவர்கள் கருவூரார் சித்தர் போகர் சித்தர், கமலக்ஷ முனி போன்ற பல சித்தர்கள் உள்ளனர் அதற்கான வரலாற்றுச் சான்றுகளும் கிடைக்கப் பெற்றுள்ளது.
மேற்கோள்கள்
பகுப்பு:சாதிகள் பகுப்பு:தமிழரில் சாதிகள்
எபிரேய விக்கிப்பீடியா
எபிரேய விக்கிப்பீடியா, விக்கிப்பீடிய கலைக்களஞ்சியத்தின் ஈபுரு மொழி பதிப்பு ஆகும். 2003 சூலை மாதத்தில் இது தொடங்கப்பட்டது. ஏப்ரல் மாதம் 2009இல் இதன் கட்டுரைகளின் எண்ணிக்கை தொண்ணூறாயிரத்தைத் தாண்டியது. கட்டுரைகளின் எண்ணிக்கை அடிப்படையில் முப்பதாவது இடத்தில் இருக்கும் எபிரேய விக்கியில் இன்று வரை மொத்தம் கட்டுரைகள் உள்ளன. 10000 கட்டுரைகளுக்கு மேல் கொண்டுள்ள விக்கிகளில் ஆங்கிலம் மற்றும் மலையாளத்திற்கு அடுத்தபடியாக அதிக ஆழம் கொண்டதாக ஈபுரு விக்கி மூன்றாவது இடத்தில் உள்ளது.
வெளி இணைப்புகள்
பகுப்பு:மொழிவாரி விக்கிப்பீடியாக்கள்
ரோஜர் பேனிஸ்டர்
சர் ரோஜர் கில்பட் பேனிஸ்டர் (Sir Roger Gilbert Bannister, 23 மார்ச்சு, 1929 - 3 மார்ச் 2018), ஒரு இங்கிலாந்து தடகள வீரர்; முதன்முதல் ஒரு மைல் தொலைவை நான்கு நிமிடங்களுக்கும் (4:04.2) குறைவான நேரத்தில் கடந்து சாதனை புரிந்தவர். பின்னாளில் பேனிஸ்டர் ஒரு புகழ்பெற்ற நரம்பியல் நிபுணராகவும் திகழ்ந்தார். thumb|right|220px|1954 ஆம் ஆண்டு நிகழ்ந்த வரலாற்று நிகழ்வின் நினைவுப் பலகை.
வெளி இணைப்புகள்
பகுப்பு:ஐக்கிய இராச்சியத்தின் விளையாட்டு வீரர்கள் பகுப்பு:1929 பிறப்புகள் பகுப்பு:2018 இறப்புகள் பகுப்பு:தட கள விளையாட்டு வீரர்கள் பகுப்பு:பிரித்தானிய நரம்பியலாளர்கள்
ஹோப் தீவு (இந்தியா)
ஹோப் தீவு (Hope Island) என்பது இந்தியாவின் காக்கிநாடா கடற்கரையில் வங்காள விரிகுடாவில் அமைந்துள்ள ஒரு சிறிய தலைப்பிரட்டை வடிவ தீவு ஆகும்.
புவியியல்
ஹோப் தீவு 16.977 ° வடக்கிலும் 82.343 ° கிழக்கிலும் அமைந்துள்ளது.
ஒப்பீட்டளவில் இளம் தீவான, இது 18 ஆம் நூற்றாண்டின் பிற்பகுதியில், கோதாவரியின் நீர் விநியோகமான கோரிங்கா ஆற்றின் நீரால் கொண்டு செல்லப்பட்ட வண்டல் வெளியேற்றத்திலிருந்து உருவானது. இது உள்ளடக்கிய சிறிய விரிகுடா கோதாவரியின் வடக்குப் பகுதியான கோரிங்காவின் வெளிப்புறப் படுகை ஆகும். வங்காள விரிகுடாவின் உப்பு நீரை சந்திக்கும் ஆற்றின் குறைந்த உப்புத்தன்மை கொண்ட நீரை சந்திப்பதன் காரணமாக அமைக்கப்பட்ட மணல் மற்றும் வண்டல் மண் ஆகியவற்றின் தொடர்ச்சியான நிரந்தரத்தைப் பெற்றுள்ளன..
காக்கிநாடா கடற்கரைக்கும் ஹோப் தீவுக்கும் இடையிலான பகுதி காக்கிநாடா விரிகுடா என்று அழைக்கப்படுகிறது. இது சுமார் 146 கிமீ 2 (56 சதுர மைல்) பரப்பளவைக் கொண்டுள்ளது. வங்காள விரிகுடாவிலிருந்து வரும் வலுவான புயலிலிருந்து காக்கிநாடா நகரத்தை ஹோப் தீவு பாதுகாக்கிறது. ஹோப் தீவு புயல் மற்றும் சுனாமி நிகழ்வுகளுக்கு இயற்கையான தடையாக செயல்படுகிறது. மேலும் காக்கிநாடா விரிகுடாவில் நங்கூரமிடப்பட்ட கப்பல்களுக்கு அமைதியை வழங்குகிறது. இது காக்கிநாடா துறைமுகத்தை இந்தியாவின் கிழக்கு கடற்கரையில் பாதுகாப்பான இயற்கை துறைமுகங்களில் ஒன்றாக மாற்றுகிறது.
தீவின் வடக்கு முனை "கோதாவரி முனை" என்று அழைக்கப்படுகிறது. இது காக்கிநாடா விரிகுடா மற்றும் காக்கிநாடா துறைமுகத்திற்குள் நுழைவதற்கான இடத்தைக் கவனிக்கிறது.
கடல் வாழ்விடம்
ஹோப் தீவின் மணல் கடற்கரைகளும், அருகிலுள்ள கோரிங்கா வனவிலங்கு சரணாலயமும் பாதிப்புக்குள்ளாகியிருக்கும் ஓலிவ நிறச் சிற்றாமையின் கூடு கட்டும் இடமாகும். இதில் 2016ஆம் ஆண்டில் 482 பெண் ஆமைகள் ஹோப் தீவின் கடற்கரைகளில் முட்டையிட்டன. சமீபத்திய ஆண்டுகளில், ஆந்திர கடற்கரையில் இயங்கும் இயந்திரமயமாக்கப்பட்ட மீன்பிடி படகுகளில் ஏற்பட்ட காயங்கள் காரணமாக நூற்றுக்கணக்கான இறந்த ஆமைகள் கடற்கரைகளில் காணப்படுகின்றன. பாதுகாப்பாளர்கள், வனவிலங்குகள் மற்றும் வன அதிகாரிகள் இயந்திரமயமாக்கப்பட்ட மீன்பிடித்தல் குறித்து கவலையை எழுப்பியுள்ளனர். மேலும் ஆபத்தான ஊர்வனவற்றிற்கு காயம் ஏற்படுவதைத் தடுக்க "ஆமை விலக்கு சாதனங்களுடன்" உணர்திறன் திட்டங்கள் மற்றும் ரெட்ரோ பொருத்துதல் ஆகியவற்றை நடத்தினர்.
மக்கள் தொகை
ஹோப் தீவில் மீன்வளத்தை நம்பி புத்ராய பக்கலு மற்றும் சோர்லாகுண்டு பக்கலு என இரண்டு சிறிய குக்கிராமங்கள் உள்ளன. இவற்றில் 400 குடும்பங்கள் உள்ளன. ஒரு சில அரசு கட்டிடங்களும் உள்ளன. ஹோப் தீவில் நிலத்தின் அரிப்பு இழப்பை மோசமாக்கியுள்ள துறைமுக நடவடிக்கைகளை வைத்திருக்கும் முயற்சியாக காக்கிநாடா துறைமுக அதிகாரிகள் வளைகுடாவில் அகழ்வாராய்ச்சி நடவடிக்கைகளை மேற்கொண்டுள்ளனர். சூறாவளி பருவத்தில் அலை மற்றும் புயல் காரணமாக ஏற்படும் அரிப்பு உள்ளூர் மீனவர்கள் அறிவித்தபடி சிக்கல்களாகும் - அரிப்பு தீவை இரண்டாக பிரித்து 50 மீட்டர் அகலமுள்ள ஒரு தடத்துடன் இருப்பதாகக் கூறுகின்றனர்.
குறிப்புகள்
பகுப்பு:ஆந்திரப் பிரதேசத்தின் தீவுகள் பகுப்பு:Coordinates on Wikidata
பெரிலியம்
பெரிலியம் கண்டுபிடிப்பு
1798 ல் பெரைல் என்று அழைக்கப்பட்ட பெரிலியம் அலுமினியம் சிலிகேட் என்ற கனிமத்தில் ஒரு புதிய தனிமம் இருக்க வேண்டும் என்று அதன் ஆக்சைடை மட்டும் பிரித்தெடுத்தவர் பிரஞ்சு நாட்டு வேதியியல் அறிஞரான நிக்கோலஸ் லூயிஸ் வாக்குலின் இதைக் குளுசினியம்(Glucinium) என அழைக்கலாம் என்று அவர் தெரிவித்தார். இச் சொல் இனிப்பு என்று பொருள்படும் கிரேக்க மொழிச் சொல்லான கிளைகைஸ் என்ற சொல்லிலிருந்து உருவானது. இன்றைக்கு இப்பெயர் பிரான்சு நாட்டில் மட்டும் புழக்கத்தில் உள்ளது. பிற நாடுகளில் கலாப்ரோத் என்ற வேதியியலார் சூட்டிய பெரிலியம் என்ற பெயரே நிலைபெற்றது. இது பெரைல் என்ற சொல்லிலிருந்து வந்தது. என்றாலும் இதன் மூலச்சொல் மரகதம் என்று பொருள்படும் பெரைலோஸ் என்ற கிரேக்க மொழிச் சொல்லாகும்.
பெரிலியத்திற்கு 100 க்கும் மேற்பட்ட கனிமங்கள் அறியப்பட்டிருந்தாலும் இவற்றுள் பெரைல், பினாசைட், கிரைசோ பெரைல் மற்றும் பெர்ட்ரான்டைட் போன்றவை முக்கியமானவை ஆகும். பெரைலில் 11 லிருந்து 13 விழுக்காடு பெர்லியம் ஆக்சைடு உள்ளது. இந்த உலோகம் பூமியின் மேலோட்டுப் பகுதியில் பரவலாக 2 முதல் 6 விழுக்காடு செழிப்புடன் காணப்படுகின்றது. இந்தியா, பிரேசில், அர்ஜென்டினா, கனடா, அமெரிக்கா, காங்கோ, தென்ஆப்ரிக்கா, உகண்டா, மடகாஸ்கர் போன்ற நாடுகளில் பெரைல் கனிமம் மிகுதியாகக் கிடைக்கின்றது. 1928 ல் வோலர் (F.Wohler) மற்றும் புஸ்சி(A.A.Bussy) ஆகியோர் பெர்லியத்தைத் தனித்துப் பிரித்தெடுக்கும் வழிமுறையைக் கண்டறிந்தனர். எனினும் சில ஆண்டுகளுக்குப் பிறகு லிபியூ(P.Lebeau) என்ற பிரஞ்சு நாட்டு விஞ்ஞானியே தூய பெர்லியத்தை உப்பூட்டிய மின்னாற் பகு நீர்மத்திலிருந்து பிரித்தெடுக்கும் வழி முறையைக் கண்டறிந்தார். இன்றைக்கு வர்த்தக அடிப்படையில் பெர்லியம் புளுரைடை ஆக்சிஜனிறக்க வினைக்கு மக்னீசியத்தால் உட்படுத்தி பெர்லியத்தைப் பெறுகின்றார்கள்.
தயாரிப்பு
பெரிலியம் அதன் சேர்மங்களில் இருந்து பிரித்தெடுக்கப்படுவது ஒரு சிக்கலான செயல்முறையாகும். உயர் வெப்பநிலைகளில் பெரிலியத்திற்கு ஆக்சிசன் மேலுள்ள நாட்டமும், ஆக்சைடு படலம் நீக்கப்பட்டவுடன் அதன் உயர் ஒடுங்கும் அணுகுமுறையும் இதற்கு காரணங்களாகும். அமெரிக்கா, சீனா மற்றும் கஜகசுத்தான் நாடுகள் மட்டுமே பெரிலியத்தை பேரளவில் தொழில்துறையாக பிரித்தெடுப்பதில் ஈடுபட்டுள்ள மூன்று நாடுகளாகும். 20 வருட இடைவெளிக்கு பின்னர் உருசியாவில் பெரிலியம் உற்பத்தி தொழில்நுட்பம் ஆரம்பகால கட்டங்களில் உள்ளது.
பெரிலியம் மிகவும் பொதுவாக பெரைல் என்ற கனிமத்திலிருந்து பிரித்தெடுக்கப்படுகிறது. ஒரு பிரித்தெடுத்தல் முகவரைப் பயன்படுத்தி வெப்பப்படுத்தல் அல்லது ஒரு கரையக்கூடிய கலவையாக உருக்கிப் பிரித்தல் என்ற இரண்டு முறைகளில் இத்தயாரிப்பு நிகழ்கிறது. பெரைல் கனிமத்துடன் சோடியம் புளோரோசிலிக்கேட்டும் சோடியம் கார்பனேட்டும் கலக்கப்பட்டு 770 பாகை செல்சியசு வெப்பநிலைக்கு சூடுபடுத்தப்படுகிறது. சோடியம் புளோரோபெரைலேட்டு, அலுமினியம் ஆக்சைடு, சிலிக்கன் டை ஆக்சைடு முதலியவை உருவாகின்றன. சோடியம் புளோரோபெரைலேட்டுடன் நீர் கலந்த சோடியம் ஐதராக்சைடு கலந்து பெரிலியம் ஐதராக்சைடு வீழ்படிவாக்கப்படுகிறது. உருக்குதல் முறையில் தயாரிக்க பெரைல் கனிமம் நன்கு தூளாக்கப்பட்டு 1650 பாகை செல்சியசு வெப்ப நிலைக்கு சூடுபடுத்தப்படுகிறது. உருகலை விரைவாக குளிர்வித்து மீண்டும் 250 முதல் 300 பாகை செல்சியசு வெப்பநிலைக்கு அடர் கந்தக அமிலம் சேர்த்து சூடுபடுத்த வேண்டும். பெரும்பாலும் பெரிலியம் சல்பேட்டும் அலும்னியம் சல்பேட்டும் உருவாகும். நீரிய அமோனியாவை இதனுடன் சேர்த்து அலுமினியம் மற்றும் கந்தகம் நீக்கப்படுகின்றன. பெரிலியம் ஐதராக்சைடு எஞ்சுகிறது. வெப்பப்படுத்துதல் முறை அல்லது உருக்குதல் முறைகளில் தயாரிக்கப்பட்ட பெரிலியம் ஐதராக்சைடு பெரிலியம் புளோரைடாக அல்லது பெரிலியம் குளோரைடாக மாற்றப்படுகிறது. நீரிய அமோனியம் ஐதரசன் புளோரைடுடன் பெரிலியம் ஐதராக்சைடைச் சேர்த்தால் அமோனியம் டெட்ராபுளோரோபெரிலேட்டு உருவாகும். அதை 1000 பாகை செல்சியசு வெப்ப நிலைக்கு சூடுபடுத்தினால் பெரிலியம் புளோரைடு உருவாகிறது. இதனுடன் மக்னீசியத்தைச் சேர்த்து 900 பாகை செல்சியசு வெப்பநிலைக்கு சூடாக்கினால் பெரிலியம் கிடைக்கிறது. இதையே 1300 பாகை வரை சூடாக்கும்போது கச்சிதமான உலோகம் கிடைக்கிறது. பெரிலியம் ஐதராக்சைடை சூடுபடுத்தும் போது பெரிலியம் ஆக்சைடு தோன்றும். இதை கார்பன் மற்றும் குளொரினுடன் சேர்க்கும் போது பெரிலியம் குளோரைடு உருவாகிறது. இதை மின்னாற் பகுத்தும் பெரிலியம் உலோகம் தயாரிக்கலாம்.
இயற்பியல் பண்புகள்
இதன் வேதிக் குறியீடு Be. இதன் அணு எண் 4, அணு நிறை 9.012, அடர்த்தி 1850 கிகி /கமீ.உருகு நிலையும், கொதி நிலையும் முறையே 1553 K, 2773 K ஆகும். இது எஃகைப் போன்று சாம்பல் நிறத்தில் பளபளப்பாய் இருக்கும். இது லித்தியத்திற்கு அடுத்து லேசான உலோகம் என்றாலும் அதன் உருகு நிலை வேறு பல லேசான உலோகங்களை ஒப்பிட மிகவும் அதிகம். பெரிலியத்தை உருக்கி வார்ப்பதில் எந்தச் சிக்கலும் இல்லை. எனினும் இப்படி வார்க்கப்பட்ட பெரிலியம் அறை வெப்ப நிலையில் தகடாக அடிப்பதற்கும், கம்பியாக இழுப்பதற்கும் இணக்கமாக இருப்பதில்லை. இதனால் பொடித்துகள் உலோகவியல் (Powder mettalurgy) வழிமுறைகளைப் பின் பற்றி ஒருபடித்தான துகள் படிவுப் பொருளைப் பெற்றுச் சிக்கலை எதிர் கொள்கின்றார்கள். இதன் மீள் திறன் எஃகை விட 33 விழுக்காடு கூடுதலாகப் பெற்றுள்ளது. இது காந்தப் பண்பைக் கொண்டிருக்கவில்லை, இதன் வெப்பங் கடத்தும் திறன் மிகவும் அதிகம். பெரிலியம் அடர் நைட்ரிக் அமிலத்தின் தாக்கத்தால் சிறிதும் பாதிக்கப்படுவதில்லை. எக்ஸ் கதிர்களை உட்புக அனுமதிக்கிறது. இதன் மீது ஆல்பா கதிர்கள் விழுமாறு செய்தால், நியூட்ரானை உமிழ்கிறது. ஒரு மில்லியன் ஆல்பாத் துகள்கள் விழும் போது 30 நியூட்ரான்கள் வெளிப்படுகின்றன என்றாலும் இதுவே நியூட்ரானுக்கு வலுவான மூலமாகும்.
வேதிப்பண்புகள்
பெரிலியத்தின் வேதிப் பண்புகள் பெரும்பாலும் அலுமினியத்தை ஒத்திருக்கின்றன. அலுமினியத்தைப் போல பெர்லியமும் ஆக்சைடு கவசப் படலத்தைத் தன் புறப்பரப்பின் மீது காற்று வெளியில் ஏற்படுத்திக் கொள்கிறது. இது ஆக்சிஜனேற்றத்தால் ஏற்படும் அரிமானத்தைத் தடுக்கிறது. எனினும் படலத்தால் கவரப்பட்ட பெரிலியம் நீர்த்த ஹைட்ரோ குளோரிக் அமிலம், கந்தக அமிலங்களோடு வினை புரிகின்றது எனவே இந்த ஆக்சைடு மேற்படலம் அமில அரிப்புக்கு எதிர்ப்புத் தெரிவிப்பதில்லை. 900 டிகிரி சென்டிகிரேடு வெப்பநிலைக்கு அப்பால் நைட்ரஜன் பெர்லியத்தோடு வினை புரிந்து பெர்லியன் நைட்ரைடை உண்டாக்குகின்றது. காரக் கரைசல்கள் பெர்லியத்துடன் வினை புரிந்து ஹைட்ரஜன் வளிமத்தை வெளியேற்றுகின்றன.
பெரிலியத்தின் வேதியியல் பண்புகள் பெரும்பாலும் அதன் சிறிய அணு மற்றும் அயனி ஆரத்தின் விளைவு ஆகும். மற்ற அணுக்களுடன் சேரும் போது இதன் அயனியாகும் ஆற்றலும் வலிமையான முனைவாகும் தன்மையும் அதிக அளவில் இருக்கின்றன. இதனால்தான் பெரிலியத்தின் அனைத்துச் சேர்மங்களும் சகப்பிணைப்பில் உள்ளன. தனிம வரிசை அட்டவணையில் பெரிலியத்திற்கு வெகு அருகில் உள்ள தனிமங்களைக் காட்டிலும் அலுமினியத்தின் வேதிப் பண்புகளுடன் இதன் பண்புகள் ஒரே மாதிரியாகக் காணப்படுகிறது. 1000 பாகை செல்சியசு வெப்பநிலைக்கு மேல் சூடுபடுத்தினால் தவிர பெரிலியத்தின் மீது ஆக்சைடு படலம் உருவாகி மேற்கொண்டு வினையேதும் நடக்காமல் தடுக்கிறது .. எனினும் படலத்தால் கவரப்பட்ட பெரிலியம் நீர்த்த ஐதரோகுளோரிக் அமிலம், கந்தக அமிலங்களோடு வினை புரிகின்றது. ஆனால் நைட்ரிக் அமிலத்தோடு வினை புரிவதில்லை. ஒரு முறை பெரிலியத்தை பற்றவைத்தவுடன் அது பிரகாசமாக எரிந்து பெரிலியம் ஆக்சைடு, பெரிலியம் நைட்ரைடுகளாக உருவாகிறது. 900 டிகிரி சென்டிகிரேடு வெப்பநிலைக்கு அப்பால் நைட்ரசன் பெரிலியத்தோடு வினை புரிந்து பெர்லியன் நைட்ரைடை உண்டாக்குகின்றது. காரக் கரைசல்கள் பெர்லியத்துடன் வினை புரிந்து ஐதரசன் வளிமத்தை வெளியேற்றுகின்றன. காரங்களில் பெரிலியம் நன்றாகக் கரைகிறது.
பெரிலியம் அலோகங்களுடன் சேர்ந்து வினைபுரிந்து இருபடிச் சேர்மங்களை உருவாக்குகிறது.
பயன்கள்
பெரிலியம் பெரும்பாலும் இராணுவப் பயன்பாட்டிற்குப் பயன்படுகிறது. பெரிலியம் உயரளவு உருகுநிலையும் எக்கை விட உறுதியாகவும் இருப்பதால் வானவூர்தி, விண்ணூர்தி, ஏவூர்தி போன்றவைகளின் கட்டமைப்பிற்கு பயன்படுகிறது. பீய்ச்சு வழி, பற்சக்கரத் தொகுதி, வேகத் தடையூட்டி போன்றவைகளில் பெரிலியத்தின் பயன்பாடு குறிப்பிடத்தக்கது. ஹைட்ரஜனுக்கு அடுத்தபடியாக ஆக்சிஜனில் எரிந்து மிகஅதிக வெப்பம் வெளியிடும் தனிமம் பெரிலியமாகும். ஒரு கிராம் பெரிலியம் 17.2 கிலோ காலரி வெப்பத்தை வெளியிடுகின்றது. இது அலுமினியத்தைக் காட்டிலும் அதிகமாகும். இதனால் ஏவூர்திக்கான திண்ம எரிபொருளாக பெரிலிய உலோகப் பொடியைப் பயன்படுத்த முடிகிறது.
பெரிலியம் ஆற்றல் மிக்க எரிபொருளாயினும் இதன் எரி விளைமங்கள் நச்சுத்தன்மை உடையன. பெரிலியோசிஸ் என்ற பாதிப்பைத் தூண்டுகின்றன. இதனை அடுக்கு ஏவூர்திகளில் மேனிலை அடுக்குகளில் மட்டுமே எரிபொருளாகப் பயன்படுத்துவது உகந்தது. பெர்லியத்தின் நியூட்ரான் உட்கவர் வாய்ப்பு மிகவும் குறைவாக இருப்பதால், நியூட்ரான்களை அணு உலைக்குள்ளேயே வைத்திருக்கச் சரியான நியூட்ரான் எதிரொளிப்பானாக பெர்லியம் பயனபடுகிறது. பெர்லியத்தை விட பெரிலியம்-செம்பு கலந்த கலப்பு உலோகம் நற்பயனளிக்கிறது.
அணு உலையைச் சுற்றி பெரிலியத்தாலான மெல்லிய சுவர் நியூட்ரான் கசிவைத் தடுக்கிறது.பெரிலியத்தின் பரப்பைத் தேய்த்து வளவளப்பூட்டமுடியும். இதனால்தான் அதை ஓர் உலோக எதிரொளிப்பானாகப் பயன்படுத்த முடிகிறது. விண்கலம் தொடர்பான கட்டமைப்புகளில் பெரிலியத்தைப் பயன்படுத்துவதினால் 30-60 விழுக்காடு மூலப் பொருள் மிச்சமாகிறது. நியூட்ரான் கற்றைக்கு உகந்த மூலமாக பெரிலியம் விளங்குகிறது. அணு உலையில் செயல்பாட்டைத் தொடங்கி வைப்பதற்கு இது பயன் தருகிறது.
பெர்லியம் எக்ஸ் கதிர்களுக்கு ஊடுருவும் பொருளாக இருக்கிறது. அலுமினியத்தை விட 17 மடங்கு எக்ஸ் கதிர்களை உட்செல்ல அனுமதிக்கிறது. இதனால் எக்ஸ் கதிர் உபகரணங்களில் சன்னல்களை அமைத்து எக்ஸ் கதிர்களை ஒரு திசையில் செலுத்த பெர்லியம் பயனளிக்கிறது.
பெர்லியம் ஆக்சைடு ஒரு வெப்பங்கடத்தாப் பொருள். மின் சாதனங்களுக்கான துணைக் கூறுகளை உற்பத்தி செய்ய இது ஒரு மூலப் பொருளாக உள்ளது. மின் காப்புப் பொருட்கள், மின் பொறித் தக்கைகள்,(spark plug ) உயர் அதிர் வெண் இராடாருக்கான சாதனங்கள், பீங்கான் போன்றவைகள் பெர்லியம் ஆக்சைடால் உற்பத்தி செய்யப்படுகின்றன.
பெர்லியமும் செம்பும் கலந்த கலப்பு உலோகமான பெரிலிய வெண்கலம் பெற்றிருக்கும் உயர் திண்ம உரவு, முறிவு மற்றும் அரிமானத்திற்கு எதிர்ப்பு நீண்ட வெப்ப நிலை நெடுக்கையில் மீள் திறன், உயர் மின் மற்றும் வெப்பங்கடத்தும் திறன் போன்ற பண்புகளினால் இது பல இயந்திர உதிரி உருப்புக்களைச் செய்வதற்குப் பயன்படுகிறது. தேய்மானம் குறைவாக இருப்பதால் நீண்ட நாள் பயனுக்கு வருகிறது. உயர் மீள் திறனால் இது சுருள் வில்களை உருவாக்கப் பயன்தருகிறது. அதனால் இதை சுருள் வில் உலோகம் என்பர். கைக் கடிகாரங்களிலும், கன இரக வண்டிகளிலும், இரயில் வண்டிகளிலும் தேவைப்படுகின்ற வலுவான முறிவிலாத சுருள் வில்களுக்கு இது பயனளிக்கிறது.
பெரிலிய வெண்கலம் உறையும் போது ஏற்படும் வெப்பத்தால் தீப் பொறியை ஏற்படுத்துவதில்லை. இதனால் எண்ணெய் கிடங்குகள் எரிபொருள் மற்றும் எரி வளிம சுத்திகரிப்பு ஆலைகள், எரி வளிமப் பொதிகலன், வெடி மருந்துக் கலன் போன்றவைகளுக்கு பெரிலியம் உதவுகிறது.
கார்பன் எஃகுடன் சிறிதளவு பெரிலியத்தைச் சேர்க்க அதன் முறிவு எதிர்ப்புத் தன்மை பல மடங்கு அதிகரிக்கின்றது. எக்குப் பரப்புக்களை பெர்லியனேற்றம் செய்வதால் அதன் வலிமை, கடினத்தன்மை, தேய்மானமின்மை போன்ற தன்மைகள் அதிகரிக்கின்றன. மக்னீசியம் காற்று வெளியில் எரிந்து சாம்பலாகக் கூடியது. மக்னீசியக் கலப்பு உலோகங்களில் 0.01 விழுக்காடு பெரிலியம் கலந்தாலே உலோகப் பற்றவைப்புப் பயனின் போது அது எரிந்து சாம்பலாகி விடுவதில்லை.
பெரிலியமும் இலித்தியமும் கலந்த கலப்பு உலோகம் நீரில் மூழ்குவதில்லை. இதன் பயன் கடல் சார்ந்த ஆய்வுகளிலும், படகு, கப்பல் கட்டுமானத் துறைகளிலும், மிதவை உடைகள் தயாரிப்பதிலும் பெரிதும் பயன்படுகிறது.
புற இணைப்புகள்
பகுப்பு:தனிமங்கள் பகுப்பு:காரக்கனிம மாழைகள்  பகுப்பு:அணுக்கருப் பொருட்கள் பகுப்பு:ஒடுக்கிகள்
வில்லே பார்லே
வில்லே பார்லே (Vile Parle ), இந்தியாவின், மகாராட்டிரா மாநிலத்தின், தலைநகரான மும்பை மாநகரத்தின், மும்பை புறநகர் மாவட்டத்தின், மேற்கு மும்பை பகுதியில் அமைந்துள்ளது. வில்லே பார்லே புறநகர் மின்சார இருப்புப்பாதை தொடருந்து நிலையம், மும்பை நகரத்தின் பிற பகுதிகளுடன் இணைக்கிறது. இப்குதியில் பார்லே-ஜி பிஸ்கட் தயாரிப்பு தொழிற்சாலை உள்ளது. சத்திரபதி சிவாஜி பன்னாட்டு வானூர்தி நிலையத்தின் இரண்டாவது முனையம் வில்லே பார்லே பகுதியில் உள்ளது.
மேற்கோள்கள்
பகுப்பு:மும்பையின் சுற்றுப் பகுதிகள் பகுப்பு:மும்பை பகுப்பு:மும்பை புறநகர் மாவட்டம்
தரைக்கீரை
மறுபெயர்கள்
இந்த கீரை தமிழ்நாட்டில் சாரணைக்கீரை, சாரநெத்தி, சொக்காம் புல் கீரை, நங்கினிக்கீரை, கொத்துக்கீரை, வட்ட மொட்டுக்கீரை, பலக்கீரை, நாதரசன்க்கீரை, கொத்துக்கீரை, தரை பாசிலிக்கீரை என்றும் இலங்கையில் மூக்குரைசிக்கீரை, மூக்கிறைச்சி, என்றும் பலவிதமாக அழைக்கப்படுகிறது.
மேற்கோள்கள்
பகுப்பு:பூக்கும் தாவரக் குடும்பங்கள் பகுப்பு:பூக்கும் தாவரங்கள் பகுப்பு:கீரைகள் பகுப்பு:இந்தியத் தாவரங்கள்
மமதா மாபன்
மமதா மாபன் (Mamatha Maben , பிறப்பு: நவம்பர் 19 1970), இந்தியா  பெண்கள் தேர்வுத் துடுப்பாட்ட  அணியின் அங்கத்தினர். இவர் நான்கு தேர்வுத் துடுப்பாட்டப் போட்டியிலும், 40  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2002 - 2003 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  1993 - 2004 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1970 பிறப்புகள் பகுப்பு:வாழும் நபர்கள்
கொட்டக்காச்சியேந்தல்
கொட்டக்காச்சியேந்தல், என்பது தமிழ்நாட்டின் விருதுநகர் மாவட்டம், திருச்சுழி வட்டம், நரிக்குடி ஊராட்சி ஒன்றியம், கொட்டக்காட்சியேந்தல் ஊராட்சியில் உள்ள ஒரு கிராமம் ஆகும்.
1996 முதல் கொட்டக்காட்சியேந்தல் கிராம ஊராட்சி தலைவர் பதவியை பட்டியல் சமூகத்திற்கு ஒதுக்கப்பட்டுள்ளது.
வெளி இணைப்புகள்
பகுப்பு:விருதுநகர் மாவட்டத்திலுள்ள கிராமங்கள்
சொக்கநாதபுரம் ஊராட்சி (சிவகங்கை)
சொக்கநாதபுரம் ஊராட்சி, தமிழ்நாட்டின் சிவகங்கை மாவட்டத்தில் உள்ள காளையார்கோயில் வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1924 ஆகும். இவர்களில் பெண்கள் 1039 பேரும் ஆண்கள் 885 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
3689 யீட்டெசு
3689 யீட்டெசு என்பது ஒரு சிறுகோள் ஆகும். இது சூரியனைச் சுற்றி வருகின்றது. ஞாயிற்றுத் தொகுதியில் அமைந்துள்ள சிறுகோள் பட்டையில் இது அமைந்துள்ளது. அத்துடன், அமெரிக்கப் பெண் சிறுகோள் மற்றும் வால்வெள்ளிக் கண்டுபிடிப்பாளரான கரோலின் ழீன் சுபெல்மன் சூமேக்கரினால் 1980 தொடக்கம் 1994 வரையான காலப்பகுதியில் 376 சிறுகோள்கள் கண்டுபிடிக்கப்பட்டன. அவற்றுள் இச்சிறுகோளும் ஒன்றாகும். இச்சிறுகோளுடன் மொத்தம் கண்டுபிடிக்கப்பட்ட 376 சிறுகோள்களையும் கண்டுபித்தமைக்காக கரோலின் சூமேக்கருக்கு நாசா நிறுவனம் மீச்சிறப்பு அறிவியல் தகைமை விருதை 1996 இல் வழங்கியது.
மேற்கோள்கள்
பகுப்பு:சிறுகோள்கள்
சோழகன்குடிகாடு ஊராட்சி
சோழகன்குடிகாடு ஊராட்சி (Solagankudikadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1947 ஆகும். இவர்களில் பெண்கள் 991 பேரும் ஆண்கள் 956 பேரும் உள்ளனர். ஊராட்சி மன்ற தலைவர் கு. ஏகாம்பரம்
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குளோஸ்டர், நியூ ஜெர்சி
குளோஸ்டர் (Closter) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இப்பெருநகரம் 8.535 சதுர கிலோ மீற்றர் பரப்பளவைக் கொண்டுள்ளது. இதில் 8.196 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.339 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8,373 ஆகும். குளோஸ்டர் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,021.6 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
இந்திய சாலைகள்
இந்திய சாலைகள்
இந்தியாவில் 33 லட்சம் கி.மீ. நீளத்திற்குச் சாலைகள் அமைக்கப்பட்டுள்ளன.இது உலக அளவில் இரண்டாவது இடமாகும்.இந்தியாவின் 65 சதவிகித சரக்குப் போக்குவரத்தும் 80 சதவிகித மக்கள் போக்குவரத்தும் சாலைகளின் மூலமேநடைபெறுகின்றன.தேசிய நெடுஞ்சலைகள் நாட்டின் ஒட்டுமொத்த சாலைகளில் 1.7 சதவிகிதம் மட்டுமே.ஆனால் நாட்டின் ஒட்டுமொத்த சரக்குப் பரிமாற்றதில் 40சதவிகிதம் சாலைகளில் வழியே நடைபெறுகின்றன.
சாலைகள்
இந்தியாவில் பொதுவாக சாலைகளானது, தேசியநெடுஞ்சலைகள்,விரைவுச்சலைகள்,மாநிலநெடுஞ்சலைகள்,மாவட்டநெடுஞ்சலைகள்,கிரம சாலைகள் என ஐந்து வகைப்படுத்தப்பட்டுள்ளன.
மாநிலநெடுஞ்சலைகள் (STATE HIGHWAYS)
மாநிலகளுக்களுள்ளே முக்கிய நகரங்களையும்,மாவட்ட தலைநகரங்களையும் இணைபவை மாநிலநெடுஞ்சலைகலாகும்.இவற்றை மாநில பொதுப்பணித்துறை அமைச்சகங்கள் கட்டமைத்து பராமரிக்கின்றன.
விரைவுச்சலைகள்(EXPRESS WAYS)
விரைவுச்சாலைகள் என்பவை தேசிய மற்றும் மாநில நெடுஞ்சாலைகளை  விட அதிக வசதிகளைக் கொண்டவை.6 அல்லது 8 வழிகளைக்கொண்ட இவை விரைவாகப் பயணம் செய்வதற்கென்றே  உருவாக்கப்பட்டவை .உத்திரபிரதேசத்தின் ஆக்ரா முதல் நொய்டா வரைசெல்லும்  165 கி.மீ நீளமுடைய யமுனா அதிவேக நெடுஞ்சாலையே(YAMUNA EXPRESS WAY) இந்தியாவிலன் மிக நீளமான அதிவேகமான நெடுஞ்சாலையாகும்.
மாவட்டநெடுஞ்சாலைகள்(DISTRICT ROADS)
மாவட்டத்திற்குள் அமைந்துள்ள தாலுகா தலைமையகங்களையும் ,முக்கிய இடங்களையும் மாநில மற்றும் தேசிய நெடுஞ்சாலைகளோடு இணைக்கிறது.இவற்றினை மாவட்ட அளவிலான நிர்வாகம் கட்டமைத்து பராமரிக்கின்றது.
கிராமசாலைகள்
கிராமங்களை அருகிலுள்ள நகரங்களோடு இணைக்கும் சாலைகள் கிராமசாலைகள் ஆகும். பார்வை https://en.wikipedia.org/wiki/Indian_road_network பகுப்பு: திருவண்ணாமலை மாவட்ட் ஆசிரியர்கள் தொடங்கிய கட்டுரை பகுப்பு: போக்குவரத்து
இவற்றினை உள்ளாட்சி அமைப்புகளான கிராம சபைகளும்,நகராச்சிகளும் ,பேரூராட்சிகளும் கட்டமைத்து பராமரிக்கின்றன.
சேங்கல் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிவகிரி (தென்காசி)
சிவகிரி (Sivagiri), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம் சிவகிரி வட்டத்தில் இருக்கும் ஒரு தேர்வுநிலை பேரூராட்சி ஆகும்.
அமைவிடம்
இது மதுரை - கொல்லம் தேசிய நெடுஞ்சாலை எண் 208-இல் இராஜபாளையம் தாண்டி உள்ளது. அமைந்துள்ளது. சிவகிரி மேற்கு தொடர்ச்சி மலை அடிவாரத்தில் அமைந்த ஒரு பசுமை நிறைந்த பகுதியாகும். சிவகிரி திருநெல்வேலியிலிருந்து 100 கிமீ தொலைவிலும்; அருகமைந்த தொடருந்து நிலையம் சங்கரன்கோவில் 32 கிமீ தொலைவிலும்; இராஜபாளையம் 20 கிமீ தொலைவிலும்; புளியங்குடி 18 கிமீ தொலவிலும் உள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி                     6796 வீடுகளும், 23040 மக்கள்தொகையும் கொண்டது.
கோயில்
உபயம் பறையர் சமுதாயம் அருள்மிகு ஸ்ரீ பூதைராக்கு அம்மன் திருக்கோவில் சிவகிரி
உபயம் சாம்பவர் சமுதாயம் அருள்மிகு ஸ்ரீ சந்தனமாரி அம்மன் திருக்கோவில் சிவகிரி
உபயம் பறையர் சமுதாயம் சீதாபிராட்டி அம்மன் திருக்கோவில் சிவகிரி
வெளி இணைப்புகள்
பகுப்பு:தென்காசி மாவட்டப் பேரூராட்சிகள்
கண்களின் குறைபாடுகள்
குறைபாடற்ற கண்ணில், தூரத்தில் உள்ள பொருள்களில் இருந்து வரும் இணையான ஒளிக்கதிர்கள், சரியாக விழித்திரையின் மேல் குவிக்கப்படுகின்றன. வெகு தொலைவு முதல் 25.செ.மீ. அருகில் உள்ள பொருட்கள் வரை தெளிவாகப் பார்க்கும் வகையில் குறைபாடற்ற விழி ஏற்பமைவு பெற்றுள்ளது. இச்சரியான ஒளிச்சிதறல் நிலையை இமெட்ரோப்பியா (Emmetropia) என்பர். இமெட்ரோப்பியா நிலையினிலிருந்து மாறுபாடு அடைந்தால் அதனை ஏமெட்ரோபியா(Ametropia) என்பர். ஏமெட்ரோப்பியாவின் முக்கிய நிலைகள் மையோபியா (Myopia) ஹைப்பர் மெட்ரோபியா (Hyper Metropia) அஸ்டிக்மேட்டிசம் (Astigmatism) மற்றும் பிரஸ்பையோபியா (Prespiopia) ஆகும். ஏமெட்ரோபியாவிற்கான காரணம், கண் கோளம் நீளமாகுதல் அல்லது கண்ணின் ஒளிச்சிதறல் தன்மையில் வேறுபாடு ஏற்படுவதாகும்.
மேலும் பார்க்க:
பார்வைக் கணக்கீடு
பகுப்பு:கண் நோய்கள்
புளியாரைக் கீரை
பொதுப் புளியாரைக் கீரை (sorrel) அல்லது  தோட்டப் புளியாரைக் கீரை (உரூமெக்சு அசிட்டோசா),  அல்லது  புளியாரை  என்பது பாலிகொனேசியே குடும்பத்தில் அமைந்த ஆண்டு முழுவதும் வளரும் கீரைச்செடியாகும். இது புல்வெளி வாழிடத்திலும் தோட்டத்திலும் வளரும் செடியாகும்.
வேறு பெயர்கள்
புளிக்கீரை, புளிச்சக்கீரை என்ற வேறு பெயர்களும் உண்டு.
விவரிப்பு
புளியாரைக் கீரை 60 செமீ உயரம் வரை ஆண்டு முழுவதும் வளரும் ஒல்லியான செடியாகும். இது தரையில் ஆழமாக ஊடுருவிச் செல்லும் வேரும் தண்டும் உண்தகு அரம்ப வடிவ விளிம்பு அமைந்த இலைகளும் கொண்டுள்ளது. இதன் கீரை பச்சையாக உண்ணும்போது புளிப்புச் சுவையுடன் இருக்கும். இதன் அடித்தண்டின் இலைகள் நீண்ட இலைக்காம்புடன் 7 முதல் 15 செமீ நீளம் கொண்டன. காம்புகள் படலவகை ocrea இணைந்து உருவாகிய உறையைக் கொண்டிருக்கும். நுனித்தண்டின் இலைகள் இளஞ்சிவப்பு நிறத்தில் காம்பின்றி அமையும். இது செம்பசுமை நிற முள் உள்ள பூங்கொத்துகளைக் கொண்டிருக்கும் spikes. இது இளவேனில் காலத்தில் ஊதா வண்னத்தில் பூக்கும். இது இருபாலின சூற்பையும் சூலகமும் அமைந்ததாகும்.
இதன் இலைகள் வண்ணத்துப் பூச்சி, அந்துப் பூச்சி போன்ற செதிலிறக்கையினங்களாலும் நத்தைகளாலும் உண்ணப்படுகின்றன.
பரவல்
புளியாரைக் கீரை நடுவண் ஆசியாவின் சில பகுதிகளிலும் ஐரோப்பாவில் வடக்கு நடுத்தரைக்கடலின் கரைப்பகுதியில் இருந்து இசுகாண்டிநேவியாவின் வடக்குப் பகுதிவரை உள்ள புல்வெளிகள் முழுவதிலும் பரவியுள்ளது. இது ஆத்திரேலியாவிலும் வட அமெரிக்காவிலும் அயலினமாக அறிமுகமாகி உள்ளது.
சிற்றினங்கள்
இது பின்வரும் சிற்றினங்களைக் கொண்டுள்ளது.
பயன்பாடுகள்
புளியாரைக் கீரை பல நூற்றாண்டுகளாகவே பயிரிடப்பட்டு வருகிறது. இது நறுஞ்சுவைநீர்கள், மசியல்கள் செய்யவும் காய்குவைகளில் நிரவவும் பயன்படுகிறது. இது கிவிப்பழ மணங் கொண்டது. காட்டுத் திராட்சைப் போல புளிப்பானது. இதில் உள்ள ஆகசாலிக அமிலம் கடுஞ்சுவை தருகிறது.
வட நைசீரியாவில் புளியாரைக் கீரை புதினா கலந்து அருந்தப்படுகிறது. அவுசா குமுகங்களில் இது வேகவைத்து மசியலாக்கி குலி-குலியுடன் சேர்த்து உண்ணப்படுகிறது. குலி-குலி என்பது எண்ணெய் நீக்கிய மரபான வறுத்த வேர்க்கடலை உருண்டையாகும், இத்துடன் உப்பு, மிளகு, வெங்காயம், தக்காளியும் கலந்திருக்கும். இந்தியாவில், கீரை நறுஞ்சுவைச் சாற்றிலும் வேர்க்கடலை, பயறு கலந்து கறியாகச் சமைத்தும் பயன்படுகீறது. ஆப்கானித்தானில், கீரை தட்டில் வைத்து நன்கு வறுத்து செரிப்பியாகவும் இரமடான் காலத்தில் நோன்புநீக்க உணவாகவும் பயன்படுகிறது.
திராயிசுகுரோசு உடன்பிறப்புகள் 1962 இல் கண்டுபீடித்த புளியாரச் சாற்று சாலமன் இறைச்சு உணவு இன்றைய பிரெஞ்சு நாட்டுப் புத்துனவில் மிகவும் பெயர்பெற்ற உணவாகும்.
மருத்துவப் பயன்
தமிழ்நாட்டில் பரவலாக எங்கும் கிடைக்கக்கூடிய கீரை வகைகளில் புளியாரைக் கீரையும் ஒன்றாகும். இக்கீரை மிக எளிதில் வளரக்கூடியது. இது புளிப்புத் தன்மையுடையது. இதை சமைக்கும் போது பருப்பு, நெய் போன்றவற்றை தாராளமாக சேர்த்துக்கொள்ள வேண்டும். இதனால் இக்கீரையின் மருத்துவகுணம் அதிகமாகி உடலுக்கு பல வகையிலும் நன்மை தரும். இது மருந்தாகவும் பயன்படுகிறது. இதை உண்பதன் மூலம் வாதநோய்கள், பித்த நோய்கள்]] குணமாகும். முகத்திலே ஏற்படுகின்ற முகப்பருவை நீக்குவதில் இந்தக் கீரை ஒரு சிறந்த மருந்தாகிறது. இதனுடன் சிறிது பன்னீர் விட்டு மை போல் அரைத்து முகப்பருவின் மீது பூசிவர பரு கரைந்து முகம் நல்ல பளபளப்பும் அழகும் பெறும்.
மேற்கோள்கள்
பகுப்பு:செடிகள் பகுப்பு:கீரைகள் பகுப்பு:மூலிகைகள்
மலையாமருங்கர் கோயில், பெருங்களூர்
மலையாமருங்கர் கோயில், தமிழ்நாட்டில் புதுக்கோட்டை மாவட்டத்தில் புதுக்கோட்டை வட்டத்தில் பெருங்களூரில் உள்ள ஒரு ஐயனார் கோயிலாகும்.
அமைவிடம்
புதுக்கோட்டை-தஞ்சாவூர் சாலையில் புதுக்கோட்டையிலிருந்து 18 கிமீ தொலைவில் இக்கோயில் அமைந்துள்ளது.
இறைவன், இறைவி
இக்கோயிலில் உள்ள இறைவன் மலையாமருங்கர் அய்யனார், இறைவி பூரணி புஷ்கலை.
சிறப்பு
பெருங்ளூரில் தன்னை வழிபடுகின்ற பக்தருக்கு கண் பார்வை வழங்கியதாகவும் அவர்களின் பரம்பரையினரே இக்கோயிலில் பணியாற்றி வருவதாகவும் கூறுகின்றனர். நாடி வருகின்ற பக்தர்களுக்கு அருள் பாலிக்கும் மலையாமருங்கருக்கு, தம் விருப்பங்கள் நிறைவேற யானை வாங்கி வைப்பதாக பக்தர்கள் வேண்டிக்கொள்கின்றனர்.
திறந்திருக்கும் நேரம்
ஒரு கால பூசை இங்கு நடத்தப்பெறுகிறது.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.00 வரையிலும் திறந்திருக்கும். சித்திரை மாதத்தில் சித்திரைத்திருவிழா 10 நாள்கள் சிறப்பாகக் கொண்டாடப்பெறுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள இந்துக் கோயில்கள் பகுப்பு:புதுக்கோட்டை மாவட்டத்திலுள்ள கிராமக் கோயில்கள்
என்னைப்போல் ஒருவன்
என்னைப்போல் ஒருவன் 1978 ஆம் ஆண்டு வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் சிவாஜி கணேசன், சாரதா, உஷா நந்தினி, ஆலம் மற்றும் பலர் நடித்திருந்தனர்.
புத்தளம் (இந்தியா)
புத்தளம் (ஆங்கிலம்:Puthalam), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் இருக்கும் ஒரு பேரூராட்சி ஆகும்.
அமைவிடம்
கன்னியாகுமரியிலிருந்து 8 கிமீ தொலைவில் உள்ள  இப்பேரூராட்சிக்கு அருகமைந்த தொடருந்து நிலையம் 9 கிமீ தொலைவில் உள்ள நாகர்கோவில் ஆகும். இதன் கிழக்கில் கன்னியாகுமரி 8 கிமீ ; மேற்கில் இராஜக்காமங்கலம் 9 கிமீ; வடக்கில் சுசீந்திரம்   8 கிமீ தொலைவில் உள்ளது.
பேரூராட்சியின் அமைப்பு
11.52 சகிமீ பரப்பும், 15 வார்டுகளும்,  30  தெருக்களும் கொண்ட இப்பேரூராட்சி  கன்னியாகுமரி  (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி    3417 வீடுகளும், 13073 மக்கள்தொகையும் கொண்டது.
ஆதாரங்கள்
பகுப்பு:கன்னியாகுமரி மாவட்டத்தில் உள்ள பேரூராட்சிகள்
மீன் பண்ணை
மீன் பண்ணை அமைப்பதற்கு இடம் தேர்வு செய்யும்போது பல்வேறு காரணிகளைக் கருத்தில் கொள்ள, நீர் வேளாண்மை எடுத்துரைக்கிறது. இதனால் அதிக இடர்பாடுகளின்றி, குறைந்த செலவில் தரமான மீன் வளர்ப்புக் குளங்களை அமைத்துக்கொள்ளலாம்.
மீன் பண்ணைக்குரியக் காரணிகள்
குறிப்பிடப்பட்ட தகுதிகளில் ஏதேனும் குறைந்திருப்பின், சற்றுக்கூடுதல் செலவுகள் செய்து, அத்தகைய இடங்களிலும் மீன் பண்ணை அமைக்கலாம்.
மீன்குளங்களின் அமைப்பு
மீன்குள வடிவம்:ஒரு மீன் வளர்ப்புக் குளத்தைக் குறைந்தது ¼ ஏக்கர் (1000 ச.மீ) பரப்பிலாவது அமைத்தால், இலாபகரமாக மீன் வளர்ப்பை மேற்கொள்ளலாம். மீன் வளர்ப்புக் குளங்களைச் செவ்வக வடிவத்தில் சுமார் 1 ஏக்கர் முதல் 2.5 ஏக்கர் (1 எக்டர்) கொண்டவைகளாக அமைத்துக் கொள்ளலாம். குளங்களைச் சதுர வடிவில் அமைக்கும் போது, அமைக்க வேண்டிய கரையின் நீளம் குறைகிறது. இருப்பினும், மீன்களை எளிதாக அறுவடை செய்வதற்கு, செவ்வக வடிவ குளங்களே ஏற்றவை. தற்போது தண்ணீர் பற்றாக்குறை அதிகரிப்பதால் குளங்களை ¼ முதல் 1 ஏக்கர் பரப்பளவு கொண்டவைகளாகவும் அமைத்துக் கொள்ளலாம்.
மீன்குள உருவாக்கம்:பெரும்பாலான மீன் வளர்ப்புக் குளங்கள், தோண்டி கரை அமைக்கப்பட்ட குளங்களாகவே உள்ளன. இத்தகைய குளங்கள் அமைத்திட குறைவான செலவே ஆகிறது. ஒரு இடத்தைக் குறியிட்டு அதில் ஓரளவிற்கு மண்ணைத் தோண்டி எடுத்து, பின்னர் தோண்டி எடுத்த மண்ணைக் கொண்டே குளங்களுக்குக் கரை அமைத்திடலாம். இம்முறையில் ஒரு ஏக்கர் குளம் அமைத்திட சுமார் ரூ. 30,000 முதல் ரூ. 40,000 வரை செலவாகிறது. இத்தகையக் குளங்களின் பயன் என்னவெனில், பிற்காலத்தில் மீன் வளர்ப்புத் தொழிலைத் தற்காலிகமாக மாற்ற நினைத்தால், கரை மண்ணை குளத்தினுள் நிரப்புவதன் மூலம், விவசாய நிலமாக மாற்றிவிடலாம்.
மீன்குள நீர்வரத்து:குளங்களின் கரைகளை அமைக்கும் போது, நீர் உள்(வரத்து) மடை மற்றும் நீர் (வெளியேற்ற) வடிமடை போன்ற அமைப்புக்களை அமைப்பது நல்லது. பெரும்பாலும், ஆழ்துளைக் கிணறு வகை கொண்ட பண்ணை களில் நிலத்தடி நீர், குழாய் மூலமே பாய்ச்சப்படுகிறது. அதனால் அத்தகைய சூழல்களில் உள்வரத்துக் குழாய்களுக்கு தடுப்பு வலைகள் தேவையில்லை. ஆயினும் குளம், ஆறுகள், கால்வாய், போன்ற வெளிநீர் நிலைகளிலிருந்து, நீர் எடுத்து மீன்வளர்ப்புக் குளங்களுக்குப் பாய்ச்சும் போது, உள்வரத்துக் குழாய்களிலும் கண்டிப்பாக தடுப்பு வலைகள் வைக்க வேண்டும்.
தடுப்பு வலை::இது தவிர அனைத்து குளங்களிலும், வடிமடை குழாய்களுக்கு, தடுப்பு வலைகள் அவசியமான ஒன்றாகும். குளம் அமைக்கும் போது, குளத்தின் அடித்தளத்தை, மேடு பள்ளமின்றி வடிமடைப்பகுதியை நோக்கி, சிறிதளவு சரிவுடன் (1:300 என்ற விகிதாச் சாரத்தில்) அமைத்தல் வேண்டும். இதனால் தேவையான போது, குளத்துநீரை வடிப்பது எளிதாகும். அதுமட்டுமின்றி குளங்களின் அடிமட்டத்தில் சேரும் கழிவுகளும், குளம் முழுவதும் பரவாமல் வடிமடை பகுதியிலேயே அதிகமாக சேரும்.
மீன்குளக் கரை:குளத்தின் கரை அமைக்கும் போது, கரையின் உயரத்தை, குளத்தில் தேக்க இருக்கும் அதிகபட்ச நீர் மட்டத்தை விட, குறைந்த பட்சம் 1½ அடி உயரம் அதிகமாக இருக்குமாறு அமைத்திட வேண்டும். குளம் வெட்டும் போது, கரையின் பக்கச்சரிவுகளை மண்ணின் தன்மைக்கேற்ப கரையின் உயரம் மற்றும் சாய்தளத்தின் அடிப்பகுதியின் அகலம் 1: 1½ அல்லது 1:2 என்ற விகிதத்தில் இருத்தல் வேண்டும்.
தேவையான அளவுக்குக் களித்தன்மை கொண்ட நிலங்களில் 1: 1½ என்ற விகிதம் போதுமானது. கரையின் வெளிப் பக்கச் சரிவினை, மண்ணின் தன்மைக்கேற்ப 1:1 அல்லது 1: 1½ என்ற விகிதத்தில் அமைத்துக் கொள்ளலாம். குளத்தின் ஆழம் 6 முதல் 8 அடி அளவிற்கு இருப்பது நல்லது.
கரையின் மேற்பகுதியின் அகலம் 4 முதல் 6 அடி என்ற அளவில் இருப்பது நல்லது. பண்ணையின் சுற்றுப்புறக் கரை, வண்டிகள் செல்வதற்கு வசதியாக, கூடுதல் அகலத்துடன் அமைக்கப்படுதல் வேண்டும். குளங்கள் அமைப்பதற்கு வேலையாட்களை பயன்படுத்துவதை விட, இயந்திரங்களை பயன்படுத்தும்போது செலவுகள் குறையும்.
பெரும்பண்ணை: சற்று அதிக பரப்பளவில் மீன் பண்ணைகளை அமைக்கும் போது, மீன் வளர்ப்புக்குளம்(இருப்புக்குளம்) மட்டுமின்றி, நுண்மீன்குஞ்சு வளர்ப்புக் குளமும்,இளம்மீன் குஞ்சுகள் வளர்ப்புக் குளமும் பண்ணைகளில் அமைத்துக் கொள்ளலாம். இத்தகைய குளங்களை 0.1 ஏக்கர் பரப்பளவு முதல் 0.25 ஏக்கர் பரப்பளவு கொண்டவைகளாகவும் 5 முதல் 6 அடி ஆழம் கொண்டவையாகவும் அமைத்துக் கொள்ளலாம். இத்தகைய குளங்கள், நமது பண்ணைக்குத் தேவையான மீன் குஞ்சுகளை, குறைந்த செலவில் தட்டுப்பாடின்றி நமது பண்ணையிலேயே வளர்க்கவும். இவை, விற்பனை எடையை அடையாத மீன்களைப் பராமரிக்கவும் உதவும்.
மீன்வளர்ப்புக் குளம்
மீன்களைக் குளங்களில் இருப்புச் செய்வதற்கு முன், குளங்களை முறைப்படித் தயாரிப்பது, மீன் வளர்ப்பில் இன்றியமையாத ஒரு அடிப்படைப் பணியாகும். மீன் வளர்ப்புக் குளங்களில் அதிக உற்பத்தியைப் பெறுவதற்குப் பண்ணை மேலாண்மை எந்த அளவுக்கு முக்கியமோ, அந்த அளவிற்குக் குளங்களை முறையாகத் தயார் செய்தலும் முக்கியமாகும்.